Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
8 มิ.ย. 2558

SET พักฐานเพื่อไปต่อ เป้าหมาย 1,520  จุด
ดัชนี SET อยู่ที่ 1,504.64 จุด -2.73 จุด -0.18% ปริมาณซื้อขาย 14,662 ลบ.
แนวรับ :          1503          แนวต้าน :          1511 , 1525
 
สรุปทิศทางและแนวโน้มตลาด
SET พักตัว หลังปรับสูงขึ้นแรง…แต่ยังมองทดสอบ 1,520 จุด: SET พักตัว หลังปรับสูงขึ้นแรงปลายสัปดาห์ก่อน โดยมีแรงขายทำกำไรเข้ามาในกลุ่มหุ้นที่ปรับสูงขึ้นแรงในช่วงปลายสัปดาห์ก่อน อย่างกลุ่มธนาคารขนาดใหญ่ รวมไปถึง PTT ซึ่งอาจทำให้ SET ปรับลดลงไปได้ถึง 1,495 จุด (ไม่ควรพักฐานลึกกว่านี้)…อย่างไรก็ดี เราแนะนำ “ซื้อ” กลุ่มหุ้นหลักโดยเฉพาะกลุ่มธนาคาร ประกันชีวิต(KBANK KTB BLA) ที่คาดว่าจะมีแรงซื้อเข้ามามากขึ้นในกรณีที่ กนง.คงดอกเบี้ย ในการประชุมวันที่ 10 มิ.ย.นี้ รวมไปถึงกลุ่มรับเหมาฯ (CK STEC SEAFCO) ที่คาดว่าจะได้รับผลดีจากโครงการลงทุนภาครัฐฯ ที่เร่งตัวขึ้น โดยในภาพใหญ่มอง SET มีโอกาสปรับสูงขึ้นทดสอบแนวต้าน 1,520 จุด เป็นเป้าหมายแรก และถัดไปที่ 1,550 จุด
”เก็งกำไร” RS…ราคาปรับลดลงแรงกว่า 40% จากจุดสูงสุด คาดผลการดำเนินงานต่ำสุดใน 1Q15: แนะนำ “เก็งกำไร” RS ด้วยเป้าหมายระยะสั้นที่ 13.50 บาท ขณะที่พื้นฐานให้ที่ 17.0 บาท โดยราคาหุ้นปรับลดลงแรงกว่า 40% จากจุดสูงสุดใน 1Q15 เนื่องจากผลการดำเนินงาน 1Q15 อ่อนแอกว่าที่คาดการณ์ไว้ อย่างไรก็ดีผลการดำเนนิงาน 1Q15 คาดว่าจะเป็นจุดต่ำสุดของปี และจะค่อยๆ ดีขึ้นตั้งแต่ 2Q15 เป็นต้นไป เนื่องจาก Utilization Rate ที่ฟื้นตัวเป็น ~60% จาก 1Q15 ที่ ~30% และราคาค่าโฆษณาที่ปรับขึ้นมาแล้วตั้งแต่ต้นปี  ขณะที่เราคาดการณ์ผลการดำเนินงานทั้งปี 2015 เติบโต +38% ที่ 511 ล้านบาท (Conservative มากขึ้นเมื่อเทียบกับต้นปี เนื่องจากเศรษฐกิจฟื้นตัวช้ากว่าคาด)
 
หุ้นที่น่าสนใจทางเทคนิค
DEMCO “ซื้อ” ราคาหุ้นมีจังหวะฟื้นตัวขึ้นอีกครั้ง สามารถยืนเหนือเส้น Downtrend Line และเส้นค่าเฉลี่ย 3 เดือนได้ พร้อมปริมาณการซื้อขายสูงขึ้นสนับสนุน เครื่องมือ MACD กลับมาเป็นบวกวันแรก เป็นจังหวะซื้อเก็งกำไร มีแนวต้านแรกที่ 14.20 บาท และเป้าหมายระยะกลางที่บริเวณ 14.80 บาท
RS “ซื้อ” ราคาหุ้นฟื้นตัวกลับมายืนเหนือเส้นค่าเฉลี่ยระยะสัปดาห์ พร้อมปริมาณการซื้อขายสนับสนุน เครื่องมือ DI- หักลงตัด ADX ยืนยันการจบรอบพักฐาน มีแนวต้านแรกบริเวณ 12.90 บาท และถัดไปที่ 13.40 บาท 
VNG “ซื้อ” ราคาหุ้นแกว่งตัวขึ้นอีกครั้งหลังพักตัวไม่หลุดเส้นค่าเฉลี่ย 21 วัน พร้อมปริมาณการซื้อขายที่พุ่งสูงขึ้นอีกครั้ง เครื่องมือ DI+ ตัด ADX ขึ้น เป็นจังหวะซื้อเก็งกำไร แนวต้านแรก 9.20 บาท และแนวต้านถัดไปที่ 9.60 บาท
 
GFPT ซื้อรอจังหวะขึ้นต่อ  ราคาเคลื่อนไหวแคบ คาดว่าจะทะลุผ่าน 13.20 บาท มีจังหวะซื้อตาม เป้าหมายขาขึ้นระยะสั้น 13.70 บาท เป็นจุดขายทำกำไร
 
BLAND ฟื้นตัวแรงขึ้น  ราคาฟื้นตัวขึ้นจาก 1.50 บาท ทะลุแนวต้าน 1.55 บาทได้ เป็นจังหวะซื้อตาม แนวโน้มระยะสั้นจะขึ้นไปทดสอบแนวต้าน 1.62 บาท คาดว่าจะติดยอดนี้ก่อน รอจังหวะพักตัวอีกครั้ง รอบถัดไปมีเป้าหมาย 1.70 บาท เป็นจุดขายสำคัญ
 
Futures แนวรับ        แนวต้าน
SET50        978            980
                 965           1000
Gold         18800          19000
               18600          19150
Oil           2080           2140
               2040           2200 